# Pogonomelomys

Pogonomelomys és un gènere de rosegadors de la subfamília dels murins, format per només dues espècies.

## Distribució i hàbitat

Aquests rosegadors viuen a Nova Guinea, on el seu hàbitat són les selves tropicals, des del nivell del mar fins als 1.400 d'alçada.

## Descripció

Es tracta de rosegadors de mida mitjana, amb una longitud corporal de 13 a 19 centímetres, una cua que mesura de 14 a 21 centímetres i un pes que oscil·la entre 75 i 110 grams. El seu pelatge és de color marró a la part superior i blanc a la part inferior. Les mans i els peus són de color groguenc. El cap és curt i ample. La cua és prènsil.

## Ecologia

Són animals solitaris i arboris, que no solen baixar a terra. Per descansar, es retiren als nius, els quals construeixen en forats als arbres.

## Taxonomia

Originalment aquest gènere va ser considerat un subgènere de Melomys. Posterior autors van elevar Pogonomelomys al rang de gènere. Durant molt anys, el gènere, que actualment està format per dues espècies, estava format per una tercera espècie. El 1990, Menzies va separar P. sevia, traslladant-la al seu propi gènere Abeomelomys.
El 1981, Musser va situar el gènere dins la divisió Pogonomys. En posteriors estudis, Lecompte et al el van col·locar dins la tribu dels hidrominis.

## Estat de conservació

Segons la UICN, cap de les dues espècies del gènere està en perill.

## Referències

* 1 2 3 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1531. ISBN 0-8018-8221-4.
* ↑ Laurie, E.M.O.; Hill, J. E.. List of land mammals of New Guinea, Celebes and adjacent islands, 1758-1952 (en anglès). Londres: Natural History Museum Publications, Desembre 1954, p. 175. DOI 10.5962/bhl.title.112425. ISBN 978-0565001223.
* ↑ Tate, G. H. H.. Results of the Archbold Expedition No. 65 The Rodents of Australia and New Guinea (en angles). American Museum of Natural History, 1951, p. 244.
* ↑ Menzies, James I. «A systematic revision of Pogonomelomys (Rodentia: Muridae) of New Guinea» (en angles). Science in New Guinea, 16, 3, 1990, pàg. 118-137.
* ↑ Musser, Guy G. «The giant rat of Flores and its relatives east of Borneo and Bali» (en anglès). Bulletin of the American Museum of Natural History, 169, 1981, pàg. 67-176.
* ↑ Lecompte, Emilie; Aplin, Ken; Denys, Christiane; Catzeflis, François; Chades, Marion «Phylogeny and biogeography of African Murinae based on mitochondrial and nuclear gene sequences, with a new tribal classification of the subfamily» (en anglès). BMC Evolutionary Biology, 8, 10-07-2008, pàg. 199. DOI: 10.1186/1471-2148-8-199. ISSN: 1471-2148.
* ↑ Helgen, K., Singadan, R., Wright, D., Allison, A. & Aplin, K. (2017). Pogonomelomys brassi. Llista Vermella d'espècies amenaçades de la UICN, 2013. UICN, edició 2013.2. Consultat el 20-01-2018.
* ↑ Helgen, K., Singadan, R., Wright, D., Allison, A. & Aplin, K. (2008). Pogonomelomys bruijnii. Llista Vermella d'espècies amenaçades de la UICN, 2013. UICN, edició 2013.2. Consultat el 20 gener 2018.